Primăria ține astfel să aducă aminte că, în ultimii doi ani, Municipalitatea a luat mai multe măsuri în ceea ce privește infrastructura, precum achiziționarea a 400 de autobuze, 100 de tramvaie și 100 de troleibuze, finalizarea pasajului de la Piața Sudului, deblocarea proiectului "Pasaj Ciurel" sau montarea de garduri de-a lungul liniei de tramvai 21.





"Ignorarea cu bună ştiinţă a măsurilor întreprinse de Primăria Municipiului Bucureşti, precum şi declaraţiile neadevărate care propaga în spaţiul public ideea că Primarul General şi instituţia pe care o conduce nu au făcut nici un demers pentru îmbunătăţirea traficului rutier în Capitala nu reprezintă altceva decât inducerea în eroare a opiniei publice, exclusiv în scopuri politice", acuză PMB în comunicat.



"Referitor la declarațiile tendențioase care circulă în spațiul public și care fac referire la lipsa unor măsuri concrete de fluidizare a traficului, precum și lipsa unor proiecte de infrastructură în Capitală, Primăria Municipiului București face următoarele precizări: subliniem faptul că timp de 27 de ani, în Capitala României nu s-au luat măsuri coerente de rezolvare a conflictelor de trafic, situație care s-a agravat an după an atât din cauza lipsei investițiilor, dar și din cauza înmulțirii autovehiculelor de pe arterele Bucureştiului", se arată într-un comunicat transmis marți de PMB și citat de Mediafax.